CELEX: 62009TJ0235
Language: lt
Date: 2011-03-09
Title: 2011 m. kovo 9 d. Bendrojo Teismo (trečioji kolegija) sprendimas. # Europos Komisija prieš Edificios Inteco, SL. # Arbitražinė išlyga - Programa Europos energetikos technologijoms skatinti (Thermie) - Sutartis, susijusi su verslo ir komercinių patalpų centro, kuriame būtų įdiegta saulės energiją naudojanti kondicionavimo sistema, statyba Valjadolide (Ispanija) -Sutarties nevykdymas - Avansu sumokėtų sumų grąžinimas - Palūkanos - Bylos nagrinėjimas nedalyvaujant šaliai. # Byla T-235/09.

2011 m. kovo 9 d. Bendrojo Teismo (trečioji kolegija) sprendimas Komisija prieš Edificios Inteco
      (Byla T‑235/09)
      „Arbitražinė išlyga – Programa Europos energetikos technologijoms skatinti (Thermie) – Sutartis, susijusi su verslo ir komercinių patalpų centro, kuriame būtų įdiegta saulės energiją naudojanti kondicionavimo
         sistema, statyba Valjadolide (Ispanija) – Sutarties nevykdymas – Avansu sumokėtų sumų grąžinimas – Palūkanos – Bylos nagrinėjimas nedalyvaujant šaliai“
      
      Procesas – Kreipimasis į Bendrąjį Teismą remiantis arbitražine išlyga – Komisijos ir bendrovės sutarties dėl projekto, kuriuo skatinamas energijos technologijų Europoje (Thermie) naudojimas, įgyvendinimas
         – Sutarties nevykdymas – Komisijos teisė susigrąžinti sumokėtas sumas kartu su palūkanomis (EB 238 straipsnis) (žr. 49–55, 66, 70–71, 74–75 punktus)
      
      Dalykas 
      
         
               Pagal EB 238 straipsnį Komisijos pareikštas ieškinys, kuriuo siekiama, kad atsakovė grąžintų Komisijos sumokėtą 157 238,07
                  euro sumą jai vykdant projektą, susijusį su verslo ir komercinių patalpų centro, kuriame būtų įdiegta saulės energiją naudojanti
                  kondicionavimo sistema, statyba Valjadolide (sutartis BU/1041/93), ir sumokėtų palūkanas. 
               
            Rezoliucinė dalis 
      
         
                  1.
               
               
                  
               
               
                  	Priteisti iš Edificios Inteco, SL Europos Komisijai grąžintiną 157 238,07 euro sumą ir 81 686,22 euro palūkanas, apskaičiuotas
                     iki 2009 m. birželio 1 d. 
                  
               
            
         
                  2.
               
               
                  
               
               
                  	Priteisti iš Edificios Inteco, SL mokėti Komisijai 21,73796 euro už kiekvieną pavėluotą dieną nuo 2009 m. birželio 2 d., kol
                     bus visiškai grąžinta skola.
                  
               
            
         
                  3.
               
               
                  
               
               
                  	Priteisti iš Edificios Inteco, SL bylinėjimosi išlaidas.